

**Ауғанстан Ислам Республикасына ресми iзгiлiк көмек көрсету туралы**

Қазақстан Республикасы Үкіметінің 2015 жвлғы 19 қазандағы № 833 қаулысы

      Ауғанстан Ислам Республикасындағы қолайсыз табиғи-климаттық жағдайға байланысты Қазақстан Республикасының Үкiметi **ҚАУЛЫ ЕТЕДI:**

      1. Осы қаулыға қосымшаға сәйкес Ауғанстан Ислам Республикасына ресми iзгiлiк көмек көрсету үшiн мемлекеттік материалдық резервтен материалдық құндылықтар броньнан шығарылсын.

      2. Қазақстан Республикасы Сыртқы iстер министрлiгi ресми iзгiлiк көмектi алушыны айқындасын және оны көрсету жөнiндегi шараларды үйлестiрудi қамтамасыз етсiн.

      3. Қазақстан Республикасы Инвестициялар және даму министрлігі ізгілік жүкті Ауғанстан Ислам Республикасының межелі пунктіне дейін тасымалдау және жеткізу үшін жылжымалы құрамды уақтылы беруді қамтамасыз етсін.

      4. Қазақстан Республикасының Ұлттық экономика, Қаржы, Инвестициялар және даму министрліктері осы қаулыдан туындайтын шараларды қабылдасын.

      5. Осы қаулы қол қойылған күнiнен бастап қолданысқа енгiзiледi.

      *Қазақстан Республикасының*

*Премьер-Министрі                                   К.Мәсімов*

Қазақстан Республикасы

Үкіметінің

2015 жылғы 19 қазандағы

№ 833 қаулысына

қосымша

 **Ауғанстан Ислам Республикасына ресми ізгілік көмек көрсетуге арналған материалдық құндылықтар тізбесі**

|  |  |  |  |  |
| --- | --- | --- | --- | --- |
| Р/с № | Материалдық құндылықтардың атауы | Өлшем бірлігі | Саны  | Вагондар саны |
| 1 | 2 | 3 | 4 | 5 |
| 1 | Өсімдік майы | литр | 1 000 000 | 24 |
| 2 | Металл төсек, жиналмалы

 | дана | 2 000 |

 1 |
| 3 | Жылы күртеше | дана | 2 000 |
| 4 | Жылы шалбар | дана | 2 000 |
| 5 | Қасық | дана | 2 000 |
| 6 | Үлкен тостақ | дана | 2 000 |
| 7 | Матрац | дана | 2 000 | 1 |
| 8 | Қысқы шатыр, 40 орындық  | дана | 50 |

 1 |
| 9 | Көрпе | дана | 2 000 |
| 10 | Жастық | дана | 2 000 |
| 11 | Ақжайма | дана | 4 000 |
| 12 | Жастық тысы | дана | 2 000 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК